b'\n_START_ARTICLE_\nDeseti\xc5\xa1ki \xc5\xa1tevilski sistem\n_START_PARAGRAPH_\nDeseti\xc5\xa1ki (decimalni) \xc5\xa1tevilski sistem je \xc5\xa1tevilski sistem z osnovo 10. V tem sistemu so uprabljene \xc5\xa1tevke 0, 1, 2, 3, 4, 5, 6, 7, 8 in 9 in je danes prakti\xc4\x8dno edini \xc5\xa1tevilski sistem, ki ga v splo\xc5\xa1nem uporabljajo ljudje. Na posameznih o\xc5\xbejih podro\xc4\x8djih \xc4\x8dlove\xc5\xa1kih dejavnosti pa se uporabljajo tudi drugi sistemi. Osnova deset je zelo verjetno posledica dejstva, da imajo ljudje 10 prstov, \xc4\x8deprav so se v zgodovini uporabljali tudi druge osnove npr. 8, 60, 20.'